projecte-aina/catalan_government_crawling huggingface dataset:
Des dels seus inicis, el sector de la producció agrària ecològica no ha deixat de créixer a casa nostra i a la resta del món.
Malgrat tot, continua sent un sector amb poques estructures de suport, associatives i/o tècniques.
Aquests punts febles van fer que el Departament d'Agricultura, Ramaderia, Pesca, Alimentació i Medi Natural identifiqués, en el 1er Congrés Català de la Producció Agroalimentària Ecològica, realitzat a Mollerussa el 2005, i en el Llibre Blanc de la Producció Agroalimentària Ecològica, de 2006, la necessitat d'organitzar un sistema de dinamització, suport i estructuració del sector.
Va ser mitjançant el Pla d'Acció per a l'alimentació i l'agricultura ecològiques 2008-2012 que es va crear la figura de tècnic-dinamitzador territorial en producció agroalimentària ecològica; actuació que va ser una de les més destacades i ben valorades d'aquest Pla d'Acció.
I aquest projecte es va consolidar amb el Programa de foment de la producció agroalimentària ecològica 2012-2014, com un dels seu objectius.
En aquesta publicació es presenta la tasca que desenvolupen els dinamitzadors i dinamitzadores territorials.
Es defineix com a objectiu principal del projecte, desenvolupar, estructurar i consolidar la producció agroalimentària ecològica a tot el territori català.
Així mateix, es descriuen una a una les línies de treball, entre les quals hi ha: Informar als empresaris agraris, donar suport als operadors ecològics, estructurar i professionalitzar el sector ecològic, potenciar l'experimentació participativa i la transferència, recollir informació tècnica i econòmica, recopilar material gràfic de finques ecològiques, participar en altres activitats del programa de foment, especialització dels dinamitzadors, Setmana Bio, promoure les produccions ecològiques i la participació dels dinamitzadors en el Pla de la Biodiversitat Cultivada.
Descàrrega d'aquesta publicació, en format pdf:
Aquestes fitxes divulgatives les edita el DARP anualment des del 2012 amb l'objectiu de presentar un resum de les tasques que han estat realitzant els dinamitzadors i dinamitzadores territorials del DARP.
Es llisten, per demarcacions territorials: les jornades tècniques que s'han portat a terme cada any i les finques col·laboradores sobre les quals s'ha fet algun tipus de seguiment o assaig, el servei d'atenció als productors i suport al sector ecològic i les accions realitzades per promoure la producció agrària ecològica, la Setmana Bio per l'alimentació ecològica i altres projectes relacionats.
Descàrrega d'aquestes publicacions, en format pdf:
Consulta tota la informació del Premi Escola, Agricultura i Alimentació Ecològica a http://setmanabio.cat/premi-escola/
L'acte de lliurament dels premis de la VII edició es va fer a l'Escola la Sardana (Badia del Vallès) el dia 21 d'octubre de 2019.
En aquesta edició van participar 23 centres educatius de tota Catalunya i els resultats finals van ser:
L'acte de lliurament dels premis de la VI edició es va fer a l'Institut Montjuïc (Barcelona), el dia 25 d'octubre de 2018.
En aquesta edició van participar 29 centres educatius de tota Catalunya i els resultats finals van ser:
L'acte de lliurament dels premis de la V edició es va fer Societat Cooperativa d'Ensenyament El Submarí Lila (El Milà), el dia 27 d'octubre de 2017.
En aquesta quinta edició van participar 31 centres de tota Catalunya i els resultats finals van ser:
L'acte de lliurament dels premis de la IV edició es va fer a l'Escola Can Besora, de Mollet del Vallès, el dia 12 de juliol de 2016.
En aquesta quarta edició van participar 21 centres de tot Catalunya i els resultats finals van ser:
L'acte de lliurament es va realitzar el 9 de Maig de 2015 dins del marc de la Fira Biocultura, al Palau Sant Jordi de Barcelona.
En aquesta tercera edició van participar-hi un total de 24 escoles de tot Catalunya, i els resultats finals van ser:
L'acte de lliurament es va realitzar el 10 de Maig de 2014 dins del marc de la Fira Biocultura, al Palau Sant Jordi de Barcelona.
En aquesta segona edició van participar-hi un total de 33 escoles de tot Catalunya, i els resultats finals van ser els següents:
El lliurament del premi l'efectua el seu president d'honor, que en aquesta primera edició va ser l'Honorable Conseller d'Agricultura, Ramaderia, Pesca, Alimentació i Medi Natural de la Generalitat de Catalunya, senyor Josep Maria Pelegrí Aixut.
L'acte de lliurament es va realitzar el passat dia 27 d'abril de 2013, en el decurs de la Fira Biocultura de Barcelona.
En la primera edició del premi es van presentar 105 candidatures, i els resultats finals van ser els següents:
6è Simposi de produccions agroalimentàries ecològiques: Olivera i fruita seca ecològica
11 i 12 de desembre de 2018, a Fira Reus
Presentacions del Simposi d'olivera i fruita seca ecològica (dia 11)
Presentacions del Simposi d'olivera i fruita seca ecològica (dia 12)
5è Simposi de produccions agroalimentàries ecològiques: Conreus extensius ecològics
12 i 13 de desembre de 2017, al Museu de la Tècnica de Manresa
Dates i lloc de realització del viatge tècnic
13, 14 i 15 de juny de 2018, a Provença (França)
Consulta tota la informació del viatge en la nota de premsa
Presentacions del Simposi de conreus herbacis extensius ecològics
[Vídeo] Entrevistes als ponents del 5è Simposi de Producció Agroalimentària Ecològica
En aquest vídeo, realitzat pel Centre de Formació i Estudis Agrorurals, es recullen unes entrevistes realitzades als ponents d'aquest Simposi sobre diferents aspectes relacionats amb la producció extensiva ecològica.
4rt Simposi de produccions agroalimentàries ecològiques: Fructicultura ecològica
Dates i lloc de realitazció del Simposi
17 i 18 de novembre de 2016, al Museu de la Tècnica de Manresa
20, 21 i 22 de juny de 2017, a la regió de l'Emilia Romagna (Itàlia)
Presentacions del Simposi de fructicultura ecològica
[Vídeo] Entrevistes als ponents del 4t Simposi de Producció Agroalimentària Ecològica
En aquest vídeo, realitzat pel Centre de Formació i Estudis Agrorurals, es recullen unes entrevistes realitzades als ponents d'aquest Simposi sobre diferents aspectes relacionats amb la producció fructícola ecològica.
3er Simposi de produccions agroalimentàries ecològiques: Viticultura i enologia ecològica
Presentacions del Simposi de viticultura i enologia ecològica
2on Simposi de produccions agroalimentàries ecològiques: Horticultura ecològica
12 i 13 de desembre de 2014, a l'Escola Agrària de Manresa
Presentacions del Simposi d'horticultura ecològica
1er Simposi de produccions agroalimentàries ecològiques: Ramaderia ecològica
13 i 14 de desembre de 2013, a l'Escola Agrària de Manresa
Presentacions del Simposi de ramaderia ecològica
La producció agrària ecològica és un sistema de producció que es fonamenta en una gestió sostenible de les activitats desenvolupades per les explotacions agrícoles i pecuàries, així com per les empreses d'elaboració i comercialització que intervinguin en l'obtenció de productes que utilitzin les indicacions protegides de l'agricultura ecològica en l'etiquetatge dels productes agroalimentaris obtinguts.
Per poder adaptar el funcionament de les explotacions i les empreses al sistema d'agricultura ecològica, cal disposar d'uns coneixements bàsics específics sobre aquest sistema de producció, així com dels requisits de control que comporta.
Mitjançant l'Ordre ARP/60/2019, de 2 d'abril s'estableix i es regula el curs bàsic de producció agrària ecològica amb els objectius de:
La durada del curs bàsic de producció agrària ecològica és de 30 hores.
Les organitzacions professionals agràries més representatives, la representació del món cooperatiu, així com d'altres institucions o entitats privades que organitzin cursos bàsics de formació de producció agrària ecològica, hauran de validar el contingut del programa i el professorat al Departament d'Agricultura, Ramaderia i Pesca, d'acord amb l' Ordre AAM/7/2015, de 13 de gener, sobre el procediment per a la validació de cursos per a la millora de la qualificació professional agroalimentària i del medi natural.
El Departament elabora anualment el Pla anual de transferència tecnològica (PATT).
El PATT inclou actuacions de l'àmbit de la recerca i la investigació -les anomenades activitats continuades- i de l'àmbit de la divulgació i la transferència de coneixements tècnics i de gestió -anomenades activitats puntuals.
Dins les activitats puntuals s'inclouen les jornades tècniques, seminaris tècnics i jornades de camp.
Pots consultar l' agenda de les properes activitats i esdeveniments relacionats amb agricultura, ramaderia, pesca, alimentació i medi natural, on s'inclouen aquelles relacionades amb la producció agrària ecològica.
Durant l'any 2018 hi ha previstes 106 activitats relacionades amb la producció agrària ecològica arreu del territori català.
Pots consultar-les en el següent enllaç.
Amb aquest servei podràs rebre puntualment els programes de les jornades tècniques del Pla Anual de Transferència Tecnològica (PATT) relacionades amb la producció agrària ecològica.
Per rebre aquesta informació només és necessari " Donar-te d'alta " i indicar el teu nom i cognoms, correu electrònic i seleccionar la casella " Producció agrària ecològica " o qualsevol altre sector que sigui del teu interès.
En qualsevol moment et podràs donar de baixa o modificar la teva selecció de sectors a través de la icona " Modificar les dades ".
Per qualsevol dubte o informació pots posar-te en contacte amb [EMAIL].
Quatre destacades universitats d'Europa ofereixen un programa màster de dos anys, que proporciona una educació completa i integradora en totes les àrees de l'agricultura ecològica, incloses la transformació i la comercialització d'aliments ecològics.
El nucli d'EUR-Organic està compost per àrees d'especialització que permeten als estudiants aprofitar els diferents enfocaments d'ensenyament i recerca proveits per aquestes universitats.
Aquests diferentes enfocaments es tradueixen en l'oferiment de deu diferents perfils d'estudi possibles dins d'aquest màster.
Les universitats que ofereixen el Màster Europeu d'Agricultura Ecològica i Sistemes Alimentaris (EUR-Organic) són:
Els estudiants que realitzen i completen el màster en dues d'aquestes universitats, reben una doble titulació.
La Universitat Miguel Hernández (UHM) d'Elx organitza aquest Màster Oficial d'Agroecologia, Desenvolupament Rural i Agroturisme, amb la intenció de formar professionals capaços de diagnosticar els recursos agroturístics disponibles en una zona rural, de posar en marxa projectes de conversió o millora de pràctiques productives i d'analitzar la seva rendibilitat amb la implicació de les administracions públiques i d'empreses privades.
Els objectius concrets d'aquest màster són els següents:
La Dinamització Local Agroecològica (DLAe) pretén posar en marxa nous processos de generació de sostenibilitat en el medi rural i periurbà.
Es tracta d'un paradigma alternatiu de desenvolupament basat en l'Agroecologia com a triple proposta en tant que disciplina científica, conjunt de pràctiques de maneig agrari i moviment social transformador.
Davant els desequilibris que genera el sistema agroalimentari industrial i el creixent protagonisme que estant adquirint les qüestions agroalimentàries, l'Agroecologia planteja noves iniciatives de transició social i ecològica que transcendeixen el sector agroalimentari.
Des de la perspectiva de l'equitat social i la justícia ambiental, aquestes propostes pretenen incidir en la cohesió territorial i social de les àrees rurals, urbanes i periurbanes, així com en les relacions entre elles.
Per fer-ho, la DLAe procura reforçar la capacitat que tenen les comunitats locals per decidir com i amb quina finalitat s'han de gestionar béns comuns tan bàsics com l'alimentació, la terra, l'aigua o les llavors.
Els objectius d'aquest postgrau són:
Aquesta edició l'organitza el Departament d'Agricultura, Ramaderia, Pesca i Alimentació (DARP) i la Societat Espanyola d'Agricultura Ecològica (SEAE).
L'objectiu del simposi és transferir eines i estratègies sobre la comercialització als professionals del sector, així com oferir un espai de trobada per a l'intercanvi de contactes i experiències.
El Simposi s'estructurarà en els següents continguts:
Lloc de realització: Espai Bital de l'Hospitalet de Llobregat (Barcelona)
El Simposi s'havia de celebrar el 26 de març de 2020 però va quedar ajornat a causa de la instrucció 2/2020, d'11 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del coronavirus SARS-CoV-2.
Des de fa uns anys, la societat catalana, de la mateixa manera que la resta de països europeus, manifesta una major voluntat de consumir aliments produïts en harmonia amb el medi ambient, de proximitat i d'alta qualitat.
Aquesta tendència, acompanyada d'un interès ferm per part d'alguns productors catalans, s'ha traduït en un creixement de la producció ecològica a casa nostra.
Malgrat això, encara hi ha sectors que tenen moltes mancances tècniques que poden comprometre el seu desenvolupament futur i la consolidació dels productors i empreses que hi aposten, aspecte indispensable per assegurar un medi rural sostenible i viu.
És per aquest motiu que el Departament d'Agricultura, Ramaderia, Pesca i Alimentació (DARP), amb la col·laboració de diverses universitats i centres de recerca catalans, promouen el Simposi de produccions agroalimentàries ecològiques.
L'objectiu d'aquests Simposis és la transferència d'informació tècnica d'actualitat i d'interès al sector, amb la participació de diversos experts en la matèria de Catalunya, Espanya i Europa, així com un lloc de trobada i d'intercanvi d'experiències per a tots els professionals relacionats amb la producció ecològica del nostre país.
Amb la intenció de poder complementar el Simposi, des de l'edició de 2016 es realitza amb un viatge tècnic relacionat amb la mateixa temàtica que s'ha dedicat el Simposi.
Està adreçat a tots aquells productors i tècnics que vulguin veure directament com funcionen altres.
Aquest àmbit de treball pretén desenvolupar el mercat interior de consum dels productes ecològics, facilitant el coneixement d'aquests aliments entre els consumidors.
Així mateix, té per objectiu promoure el desenvolupament d'iniciatives comercials d'àmbit local en circuits curts, per aconseguir el màxim grau d'autoproveïment d'aliments ecològics en el mercat interior amb productes propis, sense oblidar la promoció exterior d'aquelles produccions amb més possibilitats d'internacionalització.
Aquest àmbit de treball conté els següents projectes de treball:
Organitzar anualment la Setmana Bio per l'alimentació ecològica, un projecte que té l'objectiu d'agrupar durant una setmana diferents actuacions programades per qualsevol persona o entitat que encaixin amb l'objectiu de promocionar i donar a conèixer el sistema agroalimentari ecològic a Catalunya.
Impulsar projectes que ajudin a desenvolupar el comerç de productes ecològics i facilitin la trobada entre comercialitzadors i compradors.
Facilitar el coneixement del sistema agroalimentari ecològic i destacar els seus beneficis en l'àmbit escolar.
Acreditar la venda directa i la comercialització en circuit curt dels productes ecològics catalans, en l'àmbit del Decret 24/2013.
Promocionar el producte ecològic català i facilitar el seu comerç extern.
Participar i impulsar diferents actuacions per tal de fomentar el consum de productes ecològics.
El programa de foment ha d'esdevenir una eina potent per comunicar al sector ecològic i a la ciutadania en general la informació relativa a tots els projectes que s'estan desenvolupant.
Així mateix, també ha de disposar d'una plataforma d'estudi dels canvis que es van produint en el sector ecològic, que serveix per avaluar l'impacte de les actuacions que es van desenvolupant i, al mateix temps, per millorar contínuament l'estratègia de foment del sector ecològic a Catalunya.
Aquest àmbit de treball conté els següents projectes de treball:
A través del portal temàtic de la producció ecològica [URL], esdevenir l'aparador de totes les actuacions que el DARP porta a terme sobre PAE i convertir-se en una eina de transferència d'informació i comunicació amb la ciutadania i amb els operadors ecològics.
Comunicar notícies d'actualitat i d'altres informacions d'interès a través dels mitjans de comunicació i les xarxes socials, amb la finalitat de promocionar la producció i el consum de productes ecològics
Recollir i analitzar dades tècniques, econòmiques i de percepció de la producció agroalimentària ecològica i difondre-les entre les persones i entitats interessades.
La Universitat de Barcelona organitza un Màster d'Agricultura Ecològica, amb els objectius de:
El màster és presencial i es basa en la normativa Europea de crèdits ETCS i, en conseqüència, inclou activitats presencials (classes teòriques i pràctiques, seminaris, avaluacions, etc.), activitats no presencials dirigides (fòrums, debats, visites, lectures,...) i dedicació personal autònoma de l'estudiant.
El curs posa a disposició dels antics alumnes la borsa de treball i la documentació actualitzada dels mòduls temàtics.
El Departament d'Agricultura, Ramaderia, Pesca i Alimentació ha aprovat el Programa de Foment de la Producció Agroalimentària Ecològica per al període 2015-2020, amb els objectius de seguir fomentant el creixement i la diversificació de les produccions ecològiques, el desenvolupament de les iniciatives i activitats comercials, tant les orientades al mercat local com als mercats exteriors, i la promoció del mercat interior de consum dels aliments ecològics.
En aquest apartat s'informa de l'estructura del programa, dels diferents àmbits de treball i projectes que el composen.
Promoure l'assessorament, la transferència i la innovació en el sector ecològic és clau pel seu desenvolupament tecnològic futur i les seves perspectives d'èxit.
En aquest sentit, es volen consolidar, millorar i desenvolupar les estructures i actuacions existents.
Aquest àmbit de treball conté els següents projectes de treball:
Potenciar el Grup de Dinamitzadors Territorials, designant dinamitzadors a tots els àmbits territorials en els que s'organitza el DARP, de tal manera que des de cadascuna de les demarcacions es presti un servei de suport i coordinació de tots els agents territorials del sector.
Potenciar i reconèixer les entitats d'assessorament tècnic específic en producció agroalimentària ecològica.
Contribuir i fomentar la formació en l'àmbit de la producció ecològica als operadors ecològics, al personal del DARP i a tothom que hi estigui interessat.
A més, col·laborar amb la transferència als productors ecològics del coneixement obtingut en centres de recerca, universitats o en els assajos realitzats.
Promocionar la innovació i la recerca en matèria de producció agroalimentària ecològica per a projectes que ajudin especialment al desenvolupament dels sectors estratègics.
Realitzar anualment una visita tècnica i un simposi de referència orientats a operadors interessats.
Cada any es dedicarà a un sector específic de la producció ecològica.
Participar en convocatòries de la Unió Europea que ajudin a finançar projectes dedicats a promocionar la innovació del sector ecològic de Catalunya i que estiguin orientats a la transferència de coneixements als productors.
Promoure el desenvolupament de produccions agroalimentàries ecològiques diversificades, sostenibles i respectuoses amb el medi ambient, que fomentin la fertilitat del sòl i la biodiversitat, el benestar animal i les bones pràctiques agràries, que promoguin el desenvolupament rural i la incorporació de noves persones empresàries al sector agroalimentari i que contemplin tota la cadena productiva, tant les produccions primàries com la transformació alimentaria de la producció, cercant l'obtenció de productes d'elevada qualitat i seguretat alimentària.
Aquest àmbit de treball pretén dedicar uns esforços especials en aquells sectors i en aquelles àrees que tenen un gran potencial de creixement productiu i econòmic a Catalunya o, que per qüestions diverses, són sectors estratègics pel futur desenvolupament global de la producció agroalimentària ecològica a Catalunya.
Aquest àmbit de treball aglutina els següents projectes de treball:
Dins el PDR.cat2020, convocar anualment ajuts que compensin l'increment de costos i el lucre cessant conseqüència de la producció agrària ecològica i quan s'escaigui fomentar els projectes que duguin a terme el productors ecològics.
Promoure la producció agrària ecològica als espais naturals protegits de Catalunya, ja que les característiques de la producció ecològica encaixen amb la conservació de la biodiversitat i el medi ambient que requereixen aquests espais.
Potenciar el desenvolupament d'aquells sectors que es consideren estratègics, ja sigui pel seu potencial de desenvolupament, per les característiques agroambientals del territori o bé, aquells sectors on la producció no és prou alta per satisfer la demanda interna i per tant existeix a una forta dependència de les importacions.
Incloure actuacions en el Pla d'acció de la Biodiversitat cultivada amb incidència en el sector agroalimentari ecològic amb l'objectiu de promoure la recuperació, la conservació, l'ús i la divulgació i comercialització de les Varietats Locals de Catalunya.
Aquestes propostes s'han plantejat com una actualització de les actuacions previstes dins del Programa de Foment de la producció agroalimentària ecològica 2015-2020 per a totes aquelles qüestions relacionades més directament amb les produccions ramaderes ecològiques.
A nivell organitzatiu, el grup ha estat dirigit per un Comitè director, integrat per representants del DARP i del propi sector, amb una visió transversal, pel que fa a l'objectiu global del grup de treball.
A més d'aquest Comitè, també es va crear un Comitè tècnic format per persones, tant del DARP com externes (organitzacions professionals i professionals del sector), amb el coneixement i l'expertesa necessàries per la consecució dels objectius proposats.
Per facilitar els treballs i la qualitat dels resultats, el Comitè Tècnic va crear una sèrie de subgrups, un dedicat a l'estudi de l'alimentació destinada al bestiar, un altre als herbívors, un altre a l'aviram i un darrer al porcí.
El grup de treball va definir la proposta de treball, els objectius, la metodologia i el calendari.
Posteriorment, es va realitzar un procés participatiu, que va culminar amb l'elaboració d'un document de diagnosi mitjançant el mètode d'anàlisi DAFO.
A partir d'aquesta anàlisi, el Grup de treball va elaborar diverses propostes d'actuacions que es van discutir en una jornada de relfexió.
Finalment, el Comitè director va aprovar un document final amb els resultats dels treballs.
A continuació us podeu descarregar aquest document final, en format pdf: